Edith Ranum

Edith Thronsen Ranum (født 23. mai 1922, død 25. oktober 2002), var en norsk skuespiller, regissør, forfatter og dramatiker. Hun brukte pseudonymet Edith Ogden i fire kriminalromaner utgitt på Nasjonalforlaget i perioden 1958–61.
Ranum var en mye benyttet dramatiker og regissør i NRK Radio. Hun måtte avbryte skuespillerkarrieren da hun ble blind tyve år gammel, og hun satset i stedet på litteraturen. Hun utga flere noveller og romaner før hun i 1956 skrev sitt første barnehørespill Bobbelidondsk (ikke bevart). Siden skrev Ranum fire kriminalromaner under psevdonymet Edith Ogden. På Arild Feldborgs oppfordring forfattet hun krimhørespillet Med eller uten cyankalium, hvor hun selv spilte hovedrollen. Originalversjonen er ikke bevart, men stykket ble innspilt på nytt i 1984.
Hun utviklet en egen evne til å utnytte hørespillets egenart for å fortelle en historie. Særlig godt kom dette til uttrykk i hennes populære krimserier etter eget manus med kriminalforfatteren og amatørdetektiven Julia Tinnberg og politimannen Reinskau. Den tredje av disse seriene, Ringer i mørkt vann, ble i 1986 belønnet med Rivertonprisen. Hennes siste krimserie Blindspor (2000), med den blinde artisten Janne Birk som detektiv, overrasket med et mer moderne uttrykk og eksperimenterte effektfullt med nye metoder for å bruke lydeffekter til å male hørebilder. 
i perioden 1962–1984 skrev Ranum tekst til 35 forskjellige barneproduksjoner, hvorav elleve serier. I samme periode instruerte hun 16 produksjoner (både egne og andres), flesteparten av dem større barneserier. Hun medvirket også som skuespiller i flere av disse.
Foruten dette har Ranum oversatt fra forskjellige språk og dramtisert 18 romaner til serier, deriblant John Dickson Carrs Mord eller selvmord (etter romanen Dødstårnet, 1980), Gerd Nyquists Avdøde ønsket ikke blomster (1989) samt tre av Gunnar Staalesens Varg Veum-bøker.
I 1975 vant hun NRKs jubileumskonkurranse med Kattungen.
Ungdomsromanen ...men du kan ikke flykte... skildrer Ranums egen opplevelse av å bli blind. 


== Julia Tinnberg ==
Detektiven Julia Tinnberg er en figur som Ranum skapte på slutten av 1970-tallet. Julia er forfatter og amatørdetektiv med en utrolig teft for å oppklare forbrytelser hun kommer borti. Ingerid Vardund spilte rollen som Julia i fem hørespillserier.  

Spill i mørke (1979)
Spill med ukjent motiv (1982)
Ringer i mørkt vann (1986)
Ekko fra glemte graver (1989)
Kadaverkvartetten (1994)


== Bibliografi ==
Etter siste akt – roman (1949) (som Edith Thronsen)
Jord uten himmel – roman (1952)
En time med Cornelia – kriminalroman (1958) (som Edith Ogden)
Døden går trappen ved midnatt – kriminalroman  (1959) (som Edith Ogden)
Når dødstrommer kaller – kriminalroman (1960) (som Edith Ogden)
Sist kommer morderen – kriminalroman (1961) (som Edith Ogden)
...men du kan ikke flykte... – ungdomsroman (1978)


== Drama ==
Over 20 barnehørespill for NRK i perioden 1956-1965, deriblant Bobbelibobsk (skrevet 1956) samt Og sneballen ruller – hørespillserie, NRK (produsert 1962)
Piken med bambusfløyten – hørespill (for barn), NRK  (produsert 1968, reprise 1973 og 1978) eget manus
Mistenkt – hørespillserie, NRK Barne- og ungdomsavdelingen (1971) etter en bok av Gunnel Beckman
Troll i eske – hørespillserie (for barn) (fire deler), NRK (produsert 1971, reprise 1979) eget manus
Den blå esken – hørespill for barn, NRK (produsert 1971, reprise 1985), eget manus
Veddeløpsbanen – hørespillserie, NRK Barne- og ungdomsavdelingen (1973) etter en bok av Patricia Wrightson
Familieportrettet – hørespill (for ungdom), NRK  (produsert 1974) eget manus
Fra Lures barndom – hørespillserie (for ungdom) (tre deler), NRK (produsert 1974) eget manus
Kattungen – hørespill, NRK Radioteatret (produsert 1975, reprise 1975) eget manus
I søkelyset &ndash: hørespillserie (for ungdom) (fire deler), NRK (produsert 1975) eget manus
I skyggen av en sommer – hørespillserie, NRK Barne- og ungdomsavdelingen (1976) etter en bok av Vera og Bill Cleaver
Opp gjennom luften. En sak med Dunder og Brak – hørespillserie, NRK Barne- og ungdomsavdelingen (1978) etter en bok av Hans-Eric Hellberg
...men du kan ikke flykte... – hørespillserie (for ungdom) (fem deler), NRK Barne- og ungdomsavdelingen (1976) eget manus
Den uerstattelige – hørespill, NRK Radioteatret (1978) etter en bok av Viktor Rozov
Krystallpiken &ndash: hørespill, NRK Radioteatret (produsert 1978 eget manus
Spill i mørke – hørespillserie (seks deler) om kriminalforfatteren og amatørdetektiven Julia Tinnberg. NRK Radioteatret (produsert 1979, reprise 1979, 1987 og 1987) eget manus
Nøklen til gåten – hørespill (for barn), NRK (produsert 1979)
Mord eller selvmord – hørespillserie, NRK Radioteatret (1980) etter en bok av John Dickson Carr
Joakim – hørespill, NRK Radioteatret (1981) etter en bok av Tormod Haugen
Gilly Hopkins – uovervinnelige Gilly – hørespillserie, NRK Barne- og ungdomsavdelingen (1982) etter en bok av Katherine Paterson
Fra asken til ilden (i hørespillserien De syv dødssynder), NRK Radioteatret (produsert  1982, reprise 1982 og 1988) eget manus
Spill med ukjent motiv – hørespillserie (seks deler) om kriminalforfatteren og amatørdetektiven Julia Tinnberg.  NRK Radioteatret (produsert 1982, reprise 1982, 1992 og 1992) eget manus
Skuddet – hørespillserie (for ungdom) (tre deler), NRK Radioteatret (produsert 1984) eget manus
Med eller uten cyankalium – hørespill, NRK Radioteatret (produsert 1985, reprise 1985 og 1993) eget manus
Ringer i mørkt vann – hørespillserie (tre deler) om kriminalforfatteren og amatørdetektiven Julia Tinnberg. NRK Radioteatret (produsert 1985, reprise 1986) eget manus
Avdøde ønsket ikke blomster – hørespill, NRK Radioteatret (1986) etter en bok av Gerd Nyquist
Døden på asylet – hørespillserie NRK Radioteatret (1987) etter en bok av Quentin Patrick
Ekko fra glemte graver – hørespillserie (fem deler) om kriminalforfatteren og amatørdetektiven Julia Tinnberg. NRK Radioteatret (produsert 1989, reprise 1989) eget manus
Piken og døden – hørespillserie NRK Radioteatret (1991) etter en bok av Quentin Patrick
Kadaverkvartetten – hørespillserie (fem deler) om kriminalforfatteren og amatørdetektiven Julia Tinnberg. NRK Radioteatret (produsert 1994) eget manus
Tornerose sov i hundre år – hørespillserie NRK Radioteatret (1995) etter en bok av Gunnar Staalesen, dramatisert i samarbeid med forfatteren
Svarte får – hørespillserie NRK Radioteatret (1998) etter en bok av Gunnar Staalesen, dramatisert i samarbeid med forfatteren
Knut Gribbs bedrifter: Dødningeuret (episode 3) – hørespill NRK Radioteatret (produsert 1998) etter en novelle av Stein Riverton
Blindspor – hørespillserie (fem deler), NRK Radioteatret (produsert 2000) eget manus
Bitre blomster – hørespillserie NRK Radioteatret (2003) etter en bok av Gunnar Staalesen, dramatisert i samarbeid med forfatteren


== CD-utgivelser (egne verker) ==
Spill i mørke 1979 (2002)
Ringer i mørkt vann 1986 (2005)
Spill med ukjent motiv 1981 (2006)
Ekko fra glemte graver 1989 (2007)
Kadaverkvartetten 1994 (2008)


== Priser ==
Rivertonprisen 1986, for Ringer i mørkt vann


== Trivia ==
Ranums hørespillserie Spill med ukjent motiv (1982) lånte kulisser fra et møte i Rivertonklubben hjemme hos forfatteren Gerd Nyquist i 1972.


== Referanser ==


== Litteratur ==
Hartenstein, Tilman: Det usynlige teatret: Radioteatrets historie 1926-2001, Oslo 2001, s. 207


== Eksterne lenker ==
NRK: Nyquists location